CELEX: 62019TN0247
Language: lt
Date: 2019-04-12 00:00:00
Title: Byla T-247/19: 2019 m. balandžio 12 d. pareikštas ieškinys byloje Thunus ir kt./EIB

17.6.2019   
            
            
               LT
            
            
               Europos Sąjungos oficialusis leidinys
            
            
               C 206/91
            
         
      2019 m. balandžio 12 d. pareikštas ieškinys byloje Thunus ir kt./EIB
      (Byla T-247/19)
      (2019/C 206/80)
      Proceso kalba: prancūzų
      
         Šalys
      
      
         Ieškovai: Vincent Thunus (Contern, Liuksemburgas) ir kiti 7 ieškovai, atstovaujami advokato L. Levi
      
         Atsakovas: Europos investicijų bankas
      
         Reikalavimai
      
      Ieškovai Bendrojo Teismo prašo:
      
                  —
               
               
                  pripažinti ieškinį priimtinu ir pagrįstu, įskaitant jame esantį neteisėtumu grindžiamą prieštaravimą;
               
            
                  —
               
               
                  atitinkamai,
                  
                              —
                           
                           
                              panaikinti 2018 m. vasario mėn. ieškovų atlyginimo lapeliuose esantį sprendimą, kuriuo nustatoma tik 0,7 % metinė atlyginimų korekcija už 2018 m., panaikinti panašius sprendimus, esančius vėlesniuose atlyginimo lapeliuose;
                           
                        
            
                  —
               
               
                  atitinkamai priteisti iš atsakovo
                  
                              —
                           
                           
                              kompensaciją siekiant atlyginti turtinę žalą: i) neišmokėtą atlyginimo dalį, kuri susidaro taikant metinę korekciją už 2018 m., t. y. 1,4 % padidinimą už laikotarpį nuo 2018 m. sausio 1 d. iki 2018 m. gruodžio 31 d.; ii) neišmokėtą atlyginimo dalį, kuri susidaro taikant 2018 m. 0,7 % metinę korekciją atlyginimams, kurie bus mokami nuo 2018 m sausio mėn. iii) palūkanas, mokamas nuo neišmokėtos atlyginimo dalies ir skaičiuojamas iki kol bus išmokėtos priklausančios mokėti sumos; taikytina palūkanų norma turi būti apskaičiuota remiantis Europos centrinio banko pagrindinėms refinansavimo operacijoms atitinkamu laikotarpiu taikoma norma, padidinta trimis punktais;
                           
                        
            
                  —
               
               
                  prireikus, jeigu atsakovas pats nepateiktų, taikant proceso organizavimo priemones, nurodyti EIB pateikti šiuos dokumentus:
                  
                              —
                           
                           
                              2017 m. liepos 18 d. EIB valdybos sprendimą (CA/505/17);
                           
                        
                              —
                           
                           
                              2018 m. sausio 30 d. valdymo komiteto sprendimą (MC-021-ADM-15-2018);
                           
                        
                              —
                           
                           
                              2018 m. sausio 25 d. personalo direktorato raštą (CS/PERS-QMS/ACB/2018-0011);
                           
                        
            
                  —
               
               
                  priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi, pirma, dviem pagrindais dėl 2017 m. liepos 18 d. valdybos sprendimo, antra, trimis pagrindais dėl 2018 m. sausio 30 d. valdymo komiteto sprendimo.
      Dėl 2017 m. liepos 18 d. valdybos sprendimo:
      
                  1.
               
               
                  Pirmasis ieškinio pagrindas grindžiamas teisinio tikrumo principo pažeidimu.
               
            
                  2.
               
               
                  Antrasis ieškinio pagrindas grindžiamas teisėtų lūkesčių principo ir turimų teisių pažeidimu.
               
            Dėl 2018 m. sausio 30 d. valdymo komiteto sprendimo:
      
                  1.
               
               
                  Pirmasis ieškinio pagrindas grindžiamas tuo, kad buvo pažeistos Europos Sąjungos pagrindinių teisių chartijos 41 straipsnyje įtvirtintos procesinės garantijos.
               
            
                  2.
               
               
                  Antrasis ieškinio pagrindas grindžiamas teisės konsultuotis su kolegija pažeidimu.
               
            
                  3.
               
               
                  Trečiasis ieškinio pagrindas grindžiamas proporcingumo principo pažeidimu.
               
            Kiek tai susiję su prašymu atlyginti žalą, ieškovai prašo išmokėti darbo užmokesčio skirtumą, t. y. 1,4 % nuo 2018 m. sausio 1 d. (įskaitant šio padidėjimo poveikį piniginėms išmokoms) su palūkanomis už pavėluotą mokėjimą.